Læseplan for seksualundervisning

i Holstebro Kommune


1. Forord

Skrives af formanden for Udvalget for Børn- og Unge, når læseplanen for seksualundervisning er politisk vedtaget.
2. Seksualundervisning i skolen

Seksualundervisning er en del af det obligatoriske emne, der er beskrevet i Undervisnings-ministeriets udgivelse Fælles Mål – faghæfte 21 (Undervisningsministeriet 2009). Ifølge den skal der undervises i seksualundervisning gennem hele skoleforløbet fra 0. – 9. klasse, og der er mål for undervisningen på henholdsvis tredje, sjette og niende klassetrin. Seksualundervisning har ikke eget timetal, men gives i undervisningen skolens øvrige obligatoriske fag. 

Det overordnede formål er at udvikle elevernes evner til at handle i situationer, der har med seksualitet, sundhed og trivsel at gøre. Undervisningen skal både have fokus på elevernes individuelle livsstil og på det omgivende samfund, der påvirker den enkelte. Metoder og aktiviteter, der er baseret på dialog med eleverne (målrettet elevernes alder og erfaringer), kan i særlig grad bidrage til, at deres evner til selv at handle udvikles, og at deres engagement i emnet styrkes.
	Formålet med undervisningen i sundheds- og seksualundervisning og familiekundskab er, at eleverne tilegner sig indsigt i vilkår og værdier, der påvirker sundhed, seksualitet og familieliv. Eleverne skal opnå forståelse af den betydning, seksualitet og familieliv har for sundhed samt af samspillet mellem sundhed og miljø.

Stk. 2.

Undervisningen skal knyttes til elevernes egne oplevelser, erfaringer og begreber for at medvirke til udvikling af engagement, selvtillid og livsglæde samt støtte den enkelte i udvikling af egen identitet i samspil med andre. Undervisningen skal endvidere medvirke til, at eleverne opnår erkendelse af egne grænser og forståelse for andres.

Stk. 3.

Undervisningen skal i enhver henseende bidrage til, at eleverne udvikler forudsætninger for, at de i fællesskab med andre og hver for sig kan tage kritisk stilling og handle for at fremme egen og andres sundhed.




Formål for emnet sundheds- og seksualundervisning og familiekundskab.

Undervisningsministeriet 2009

Erfaringer viser, at en målrettet indsats på alle klassetrin for at skabe dialog om vigtige temaer i børn og unges liv (f. eks. venskaber, ensomhed, kærester, køn, krop, seksualitet og sex) understøtter elevernes indsigt i mangfoldighed og forskellighed. Dermed udgør seksualundervisningen en mulighed for at arbejde for alle børn og unges ret til at være, som de er. Seksualundervisningen kan derfor ses i tæt sammenhæng med skolens øvrige indsatser for at sikre trivslen blandt eleverne ved at bidrage til forebyggelse af mobning og diskrimination.
3. Baggrund for læseplanen
Siden 2009 har Holstebro Kommune været modelkommune i et kvalitetssikringsprojekt om seksualundervisning i grundskolerne. Projektet er støttet af Sundhedsstyrelsens satspulje-midler. 50 lærere og sundhedsplejersker i Holstebro Kommune er efteruddannet som kompetence- og ressourcepersoner indenfor området.
Sikringen af kvaliteten i projektet tager udgangspunkt i:

· Uddannelse af kompetencepersoner i alle skoler.

· Tværfagligt samarbejde mellem lærere og sundhedsplejersker om seksualundervisningen i skolerne.

· Udvikling af en kommunal læseplan for seksualundervisningen.
4. Seksualundervisning og skolens andre fag 

Klasselæreren har ansvaret for seksualundervisningen, men intentionen er, at alle klassens lærere kan inddrage perspektiver fra emnet i deres undervisning. Seksualundervisning kan med fordel inddrages i en række af folkeskolens fag på de forskellige klassetrin. I denne læseplan kan du derfor også finde forslag til fag og andre tværgående emner, der kan bidrage til indsatsen i skolen. 

5. Anvendelse af læseplanen

I læseplanen finder du en oversigt over forslag til arbejdet med seksualundervisningen på hvert klassetrin fra 0.-9. klasse. Inddelingen er lavet, dels med udgangspunkt i de lovpligtige mål for seksualundervisning (jf. Fælles Mål – faghæfte 21), dels med udgangspunkt i forskellige læreres, sundhedsplejerskers og andre fagfolks erfaringer med seksualundervisning.

Alle undervisere i Holstebro Kommune skal tilrettelægge deres seksualundervisning med baggrund i denne læseplan. Læseplanens temaer, indhold og mål for de enkelte klassetrin gælder for alle skoler. Forslagene til fag, aktiviteter og henvisninger er derimod udelukkende inspiration til underviserens planlægning. 

Det er vigtigt, at du som underviser holder dig dine elever og deres behov for øje. Hvis du har en klasse, hvor der pædagogisk kan argumenteres for, at det er væsentligt at tage fat i et emne tidligere eller senere, end det er angivet i læseplanen, bør du gøre det. Det anbefales, at du først drøfter dette med dit team eller din kompetenceperson på skolen.  

I læseplanen finder du henvisninger til en række konkrete undervisningsmaterialer, både bøger og film og hjemmesider. Materialerne er valgt ud, så de repræsenterer et mangfoldigt syn på køn, krop, etnisk baggrund, sex og seksualitet og kan inddrages i forskellige faglige sammenhænge. Desuden er der foretaget en prioritering i forhold til udgivelsesår, så der især henvises til nyere materialer, hvor det har været muligt. Mange af materialerne kan du få adgang til gennem Center for Undervisningsmidler eller på din skoles Pædagogiske Læringscenter. 
0. klasse

	Tema
	Indhold
	Trinmål
	Fag og emner i spil

	Ideer til aktiviteter 
	Henvisninger

	Trivsel og identitet
	Hvad kan jeg godt lide? 

Hvad kan jeg ikke så godt lide?

Hvordan viser jeg andre, når der er noget, jeg gerne vil eller ikke vil?

Hvordan kan jeg se på andre, når der er noget, de gerne vil eller ikke vil?


	Fortælle om egne grænser og acceptere andres

Fortælle om, hvad der gør børn og voksne glade og kede af det


	Sociale færdigheder

Sprog og udtryksformer
	Lege med fokus på krop og grænser

Lave aftaler om trivsel i klassen

Klassesamtale

Lave tegninger eller malerier af ting man godt kan lide

Højtlæsning af historier om børn med efterfølgende snak om grænser og følelser ud fra historierne
	Grib konflikten af Lotte Christy, Det Kriminalpræventive Råd 2003 (om arbejdet med fælles spilleregler i klassen). Kan downloades gratis på www.dkr.dk
Dig og mig og Quick
Lions Quest Danmark, 2004

Er du med mod mobning – 42 veje til bedre trivsel, udgivet af DCUM. www.sammenmodmobning.dk 
Find inspiration til øvelser og metoder på www.dcum.dk 



	Familier
	Hvad er en familie?

Hvem er jeg i familie med?

Hvor mange forskellige typer af familier kender vi?

Hvordan får mennesker børn?

Hvordan får dyr unger?


	Fortælle om, hvordan bolig- og familieforhold har indflydelse på sundhed


	Sociale færdigheder

Sprog og udtryksformer
	Lave udstilling med fotos af egne familier.

Lave stamtavler/ familietræer, der indeholder både dem, man er biologisk i familie med og ”bonus-forældre” m.fl..

Lave tegninger, der viser forskellige familietyper. 

Snakke om, hvordan man får børn (inkl. kunstigbefrugtning og adoption), hvordan barnet vokser i moderens mave og fødsler. Brug evt. tegninger som udgangspunkt for snakken

Se film om forskellige familier
	Når livet begynder af Thomas Meloni Rønn, Forlaget Meloni 2010 (samtale- og billedbog, lærervejledning og interaktivt whiteboard)

Sådan blev jeg til af Katerina Janouch og Mervi Lundman, Klematis 2009

Mig og Min familie af Poul Larsen, Følfod 2002 (udvalgte digte kan højtlæses og bogens illustrationer kan bruges til samtale)

Hvor er Karlas far? børnebog for de yngste om det at være blevet til ved hjælp af donor, Siesta, 2011

Mors nye ven af Anke Wagner, Forlaget Klematis 2008 

Vitello vil have en far og Vitello skal have en papfar af Kim Fupz Aakeson, Gyldendal 

Lille Far, kortfilm af Michael W. Horsten, 2003, www.filmstriben.dk eller www.dfi.dk 

Drengen i kufferten kortfilm af Esben Toft Jacobsen, 2006, www.filmstriben.dk eller www.dfi.dk


	Krop
	Hvordan ser min krop ud?

Hvordan kan kroppe være ens

Hvordan kan kroppe være forskellige? 

Hvilke ligheder og forskelle er der på drenge og piger? 

Hvilke forskelle er der på børne- og voksenkroppe?


	Lytte til egen krop og dens reaktioner


	Bevægelse og motorik

Natur og naturfaglige fænomener
	Tegne hinandens kroppe i fuld størrelse på papir

Lave collager

Højtlæsning af faglige bøger om kroppen, se på billeder

Øvelser, hvor man arbejder med de forskellige sanser

Lege med fokus på brug af kroppen (balance, fart, styrke, koncentration, samarbejde, danselege)

Massage
	Det kilder af Janne Hejgaard, Frydenlund 2010 (højtlæsning)

Find ideer til lege og øvelser med kroppen hos Dansk Skoleidræt på www.skoleidraet.dk eller www.saetskolenibevaegelse.dk
I bogen ”Er du med mod mobning?”, DCUM. Beskriver en metode til brug af taktil rygmassage i undervisningen. Se www.sammenmodmobning.dk



1. klasse

	Tema
	Indhold
	Trinmål
	Fag og emner i spil
	Ideer til aktiviteter 
	Henvisninger

	Følelser
	Hvad gør mig glad og ked af det?

Hvilke forskellige ting gør børn og voksne glade og kede af det?

Hvordan kan man se på hinanden, om man er glad eller ked af det?

Hvilke forskellige følelser kender vi?


	Fortælle om, hvad der gør børn og voksne glade og kede af det


	Dansk
	Højtlæsning af historier om følelser 

Lave egne tegninger, malerier eller collager, der viser dét at være glad og ked af det

Klassesamtale om hvornår man er glad og ked af – og hvordan man kan hjælpe hinanden, hvis man er ked af det i skolen

Se film og billeder, der handler om kropssprog og følelser

Lave små teaterstykker eller rollespil om følelser, kropssprog mv. 


	Dig og mig og Quick
Lions Quest Danmark, 2004

Skinsyg, Skrækslagen, Mismodig, Stiktosset af Janne Hejgaard, Forlaget Modtryk, 2000 (fire højtlæsningsbøger)

Lille mand – lille mand, kortfilm af Kathrine Windfeld, 2002,

www.filmstriben.dk eller www.dfi.dk 



	Krop
	Hvad kan min krop? 

Hvad vidste jeg ikke, at min krop kunne?

Hvordan er kroppe ens?

Hvordan er kroppe forskellige?

Hvornår er jeg glad for min krop og for mig selv?


	Lytte til egen krop og dens reaktioner


	Natur/teknik

Idræt
	Højtlæsning og billedbøger om kroppens opbygning i systemer (muskler, skelet, blod, nerver mv.).

”Kroppens OL” hvor eleverne skal afprøve og udfordre deres kroppe igennem forskellige idrætsaktiviteter (fx løb, spring, balance, dans, koordination, kast mv.).

Tage fotos af eleverne i forskellige kropslige situationer (fx fra Kroppens OL) og lave udstilling i klassen. 

Klassesamtale om betydningen af at være glad for sig selv og sin krop. 

Massage


	Materiale om Din krop på www.saetskolenibevægelse.dk , f.eks. øvelsen Hvad kan min krop

Find ideer til lege og øvelser med kroppen hos Dansk Skoleidræt hwww.skoleidraet.dk 
Find inspiration til et tværfagligt værkstedsarbejde om kroppen på www.mangeintelligenser.com 

Tjek kroppen Af Martina Wagner, Forlaget Klematis, 2009
Alt hvad kroppen kan af Christian Tielmann, Forlaget Klematis 2009 (billedbog med aktivitetsforslag) 
Kroppen illustreret leksikon for børn af Penny Smith, Forlaget Aktium, 2005

I bogen ”Er du med mod mobning?”, DCUM, Beskriver en metode til brug af taktil rygmassage i undervisningen. Se www.sammenmodmobning.dk 




2. klasse

	Tema
	Indhold
	Trinmål
	Fag og emner i spil
	Ideer til aktiviteter 
	Henvisninger

	Identitet og trivsel
	Hvor er mine grænser? 

Hvordan kan folk have forskellige grænser?

Hvordan viser jeg andre mine grænser?

Hvordan ser og mærker jeg andres grænser? 


	Fortælle om egne grænser og acceptere andres


	Dansk

Klassens tid
	Øvelser med fokus på konflikthåndtering, sprog, krop og grænser 

Se film, højtlæsning og læse tekster med børn i situationer, hvor de bliver kede af det, føler sig uden for fællesskabet eller får overskredet deres grænser.

Tillidsøvelser og fællesskabslege


	Grib konflikten af Lotte Christy, Det Kriminalpræventive Råd 2003 Kan downloades gratis på www.dkr.dk
Dig og mig og Quick
Lions Quest Danmark, 2004

Er du med mod mobning – 42 veje til bedre trivsel, udgivet af DCUM www.sammenmodmobning.dk 
Find inspiration til øvelser og metoder på www.dcum.dk 



	Køn
	Hvordan er det at være dreng?

Hvordan er det at være pige? 

Hvad er godt ved at være hhv. dreng og pige?

Er der særlige drenge- og pigeroller i klassen og i hjemmet?

Er der særlige måder, som drenge og piger skal være på eller se ud?  

Hvorfor opdeler vi i ”drenge” og ”piger” og kunne vi gøre noget andet?


	Fortælle om drenge- og pigeroller


	Dansk

Klassens tid
	Finde eksempler på og snakke om opdeling af drenge og piger: fx fødselsdage, legetøj, tøj, toiletter, bøger, farver mv. 

Tale om drenge og pige-roller ud fra billeder fra reklamer, blade og aviser 

Lave teater, hvor piger spiller drengeroller og omvendt

Tale om kønsroller og brud på kønsroller i skolen og i hjemmet

Højtlæsning og egen læsning af historier om piger og drenge, der ikke er ligesom alle andre


	Skolens bog om køn og ligestilling af Cecilie Nørgaaard og Bonnie Vittrup, Informations Forlag. Find ideer til øvelser til indskolingen med fokus på køn.

Find inspiration og konkrete øvelser i Amnesty Internationals undervisningsmaterialer til indskolingen www.amnesty.dk
Vitello får en klam kæreste af Kim Fupz Aakeson, Gyldendal

Pippi Langstrømpe af Astrid Lindgren




3. klasse

	Tema
	Indhold
	Trinmål
	Fag og emner i spil
	Ideer til aktiviteter 
	Henvisninger

	Følelser 
	Hvad vil det sige at være forelsket?

Hvem kan man blive forelsket i?

Hvad vil det sige at være kærester?

Er der forskelle på at være kærester, når man er børn, teenager og voksen?


	Fortælle om, hvad der gør børn og voksne glade og kede af det


	Dansk

Musik

Billedkunst
	Højtlæsning og egen læsning af historier om kærester og forelskelse 

Lave interviews med voksne om, hvordan det var med kærester og forelskelse, dengang de var børn eller teenagere

Se korte børnefilm om kærester og forelskelse 

Lytte til musik om kærlighed, f.eks. fra MGP. Læse sangtekster

Se og tale om kunst, der handler om kærlighed og forelskelse
	Pigen og drengen (Dingo – Forbudt for børn) af Oscar K, Gyldendal Uddannelse 2011 (let- og højtlæsning)

Omme bag klædeskabet. Læs litteratur i 3.-4. klasse af Inge Lise Moos og Karen Wilhelmsen

Dansklærerforeningens forlag 

Rødt hjerte blå sommerfugl

Af Annika Thor, Forlaget Forum 2003 

(højtlæsning for alle og selvstændig læsning for de ældste på indskolingsniveau)

Ernst i svømmehallen kortfilm af Alice de Champfleury, www.filmstriben.dk og www.dfi.dk 

Ska vi være kærester kortfilm af Anthony Dod Mantle, 1996, www.filmstriben.dk eller www.dfi.dk
Bror, min bror kortfilm af Henrik Ruben Genz, 1999, www.filmstriben.dk eller www.dfi.dk
Ogginoggen, novellefilm af Jesper Westerlin Nielsen, 1997, www.filmstriben.dk eller www.dfi.dk
MGP: www.dr.dk/ramasjang/mgp
Blomsten og bien, Undervisningsmateriale fra Statens Museum for Kunst, www.smk.dk 



	Køn
	Er drenge og piger lige meget værd?

Hvad er ”menneskerettigheder” og ”børnerettigheder”?

Hvordan var det med kønsroller for 50 eller 100 år siden?


	Fortælle om drenge- og pigeroller


	Dansk

Historie
	Tale om Menneskerettighederne og Børnekonventionen, om princippet om ligeværd samt begrebet ”diskrimination”

Undersøgelse af om drenge og piger, mænd og kvinder kan og gør de samme ting (fx ift. arbejde, løn, pligter hjemme, interesser mv.). Eleverne kan lave enkle spørgeskemaer eller interviews med voksne 

Læse historier, se film og billeder, der viser piger/kvinder og drenge/mænd tidligere i historien. Tale om ligheder og forskellige i forhold til i dag

Besøg i klassen af bedsteforældre eller andre ældre, der kan fortælle om kønsroller, da de var børn

Storyline-forløb om kønsroller i fortiden eller i fremtiden

Skrive små historier om kønsroller i fortiden eller i fremtiden


	Læs om Børnekonventionen på Børnerådets hjemmeside 

www.borneinfo.dk
Find inspiration og konkrete øvelser i Amnesty Internationals undervisningsmaterialer til indskolingen www.amnesty.dk/undervisning 

Find filmklip på www.dr.dk/skole


	Familier
	Hvad laver man sammen med sin familie?

Hvornår kan ens familie gøre én glad eller ked af det?

Hvad betyder det, når forældre flytter fra hinanden, bliver skilt eller dør?
	Fortælle om, hvordan bolig- og familieforhold har indflydelse på sundhed 

Fortælle om, hvad der gør børn og voksne glade og kede af det


	Dansk


	Snak om cases om børn, der oplever skilsmisser, nye bonusforældre mv. 

Skrive ”familie-dagbog” i en uge: hvad laver jeg sammen med min familie? 

Højtlæsning og egen læsning af historier om forskellige typer familier 

Lave egne digte om familier

Se (klip fra) korte børnefilm om forskellige typer familier


	Find cases, der kan bruges i undervisningen på Børns Vilkårs hjemmeside i Børnebrevkassen:

www.bornenettet.dk
Find filmklip og lærervejledning til indskolingen om temaet Familieliv på www.dr.dk/skole
Find inspiration til filmklip på www.filmstriben.dk eller www.dfi.dk, 
Poesi for papfamilier, digte af Anna Libak, Forlaget Bianca Luno, 2010 (udvalgte digte kan bruges i klassen)


4. klasse

	Tema
	Indhold
	Trinmål
	Fag og emner i spil
	Ideer til aktiviteter 
	Henvisninger

	Krop
	Hvad sker der med kroppen, når man kommer i puberteten?

Hvad sker der særligt for piger og særligt for drenge i puberteten? 


	Kende til fysiske og psykiske forandringer i forbindelse med puberteten

 
	Natur/teknik

Idræt
	Brug af elementet ”Krop” på www.migogminkrop.dk
Quiz om pubertet på www.migogminkrop.dk
Faglig læsning om krop og pubertet

Interview med forældre eller andre voksne om, hvordan de husker dét at være i puberteten


	Uge Sex 2012 Grundmateriale til 4.-6. klasse, Sex & Samfund 2012 (Emne 2: Krop og pubertet). Fås via www.ugesex.dk
www.migogminkrop.dk, undervisningsmateriale til 4.-6. klasser, Sex & Samfund

At være sig selv af Line Anne Roien, Sex & Samfund 2010 (Afsnit 7: At være i puberteten).

Stor, større, voksen. Hvad sker der med min krop? af Sabine Thor-Wiedemann, Klematis 2004



	Køn
	Hvilke kønsroller kan man se i medierne, f.eks. i TV-serier, reklamer og modeblade? 

Hvordan ligner mediernes kønsroller de kønsroller, som vi har i vores klasse?

Hvilke gode og dårlige ting, kan der være ved kønsroller?


	Diskutere kønsrollers betydning for egen udvikling og klassens sociale miljø


	Dansk
	Se og diskutere korte filmklip med hhv. børn og kendte, der handler om køn, på www.migogminkrop.dk
Tal om begrebet ”kønsroller”

Se klip fra populære TV-programmer (fx X-factor, MGP, forskellige ungdomsprogrammer og TV-serier) og tale om typiske kønsroller

Klippe billeder af mennesker ud af ungdomsblade og reklamer og tale om typisk billeder af drenge og piger 

Skrive egne fiktive historier om drenge og piger, der ikke ligner alle andre


	Uge Sex 2012 Temamateriale til 4.-6. klasse, Sex & Samfund 2012. Fås via www.ugesex.dk
www.migogminkrop.dk, undervisningsmateriale til 4.-6. klasser, Sex & Samfund 

At være sig selv af Line Anne Roien, Sex & Samfund 2010 (Afsnit 4: At være dreng/pige) 



	Familier
	Hvad betyder familier og fællesskaber for os i dag?

Hvad betød familien og fællesskaber tidligere i historien?


	Sammenligne forskellige former for bolig- og familieformer
	Dansk

Historie
	Læse faglige tekster om familier i et nutidigt og/eller et historisk perspektiv

Læse skønlitterære tekster om familier i et nutidigt og/eller et historisk perspektiv

Skrive egne faglige eller fiktive tekster om familiens betydning i dag eller tidligere i historien

Se film, læse og tale om familier i Danmark og i andre lande


	At være sig selv af Line Anne Roien, Sex & Samfund 2010 (Afsnit 3: At være en familie)

Find filmklip og lærervejledning til mellemtrinnet om temaet Familieliv på www.dr.dk/skole 

Find tema om familier på www.emu.dk (elever i 4.-6. klasse, ”Sådan bor jeg!”, indeholder tekst, opgaver og små videoklip)

Poesi for papfamilier, digte af Anna Libak, Forlaget Bianca Luno, 2010 (udvalgte digte kan bruges i klassen)




5. klasse

	Tema
	Indhold
	Trinmål
	Fag og emner i spil
	Ideer til aktiviteter 
	Henvisninger

	Identitet og trivsel
	Hvilke forskellige grænser kan man have i fht. sprog?

Hvordan kan man mobbe eller diskriminere med sprog, f.eks. på sms eller internet?

Hvordan kan vi tale til hinanden i klassen, på mobiltelefonen og på nettet uden at overskride hinandens grænser?


	Aflæse og begrunde følelsesmæssige reaktioner

Gøre rede for faktorer, der påvirker det fysiske og psykiske arbejdsmiljø på skolen


	Dansk

It- og mediekompetencer

Klassens tid
	Diskuter ord, som er ”slang” eller kan opfattes som stødende eller frække (fx ”homo”, ”luder”, ”fuck”, ”stræber”, ”nørd” m.m.) 

Faglig læsning om børn og unges brug af internet og mobil

Undersøg hvilke ord børn og unge skriver til hinanden på mobiltelefonen og internettet (f.eks. på ”Væggen” på www.migogminkrop.dk) 

Interview elever i klassen eller på skolen og/eller voksne om hvilke ord, som de ikke kan lide at blive kaldt eller sige og hvorfor

Diskutere fordele og ulemper ved kommunikation på internet og sms.

Lave en mindre undersøgelse om unges oplevelser med digital mobning på skolen.

Diskuter handlemuligheder i fht. at forebygge digital mobning

Formulere klassens egne spilleregler for brug af chat, sms m.m.


	At være sig selv af Line Anne Roien, Sex & Samfund 2010 (Afsnit 6: At være ”på”) 

www.migogminkrop.dk, undervisningsmateriale til 4.-6. klasser, Sex & Samfund 

www.sikkerchat.dk, hjemmeside fra Red Barnet og Det Kriminalpræventive Råd. Find særligt indhold til 4.-6. klasse

Find filmklip og lærervejledning til mellemtrinnet om Digital mobning på www.dr.dk/skole 

Find viden om digital mobning og videoer til brug i undervisningen (lavet af Red Barnet, Børns Vilkår og Børnerådet) på Børns Vilkårs hjemmeside www.bornsvilkår.dk
Læs om børns og unges brug af internet og mobil på Medierådet for børn og unges hjemmeside via www.dfi.dk
http://www.dfi.dk/Boern_og_unge/Medieraadet/Internet-og-mobil.aspx


	Følelser
	Hvordan er det at være forelsket? 

Hvilke forskelle og ligheder kan der være på forelskelse og venskab?

Hvilke gode og dårlige ting, kan der være ved forelskelse?

Er der særlige forventninger til, hvordan drenge og piger skal være, når de er forelskede – eller når de er kærester?


	Aflæse og begrunde følelsesmæssige reaktioner

Diskutere kønsrollers betydning for egen udvikling og klassens sociale miljø


	Dansk

Musik


	Spil og tal om ”Mysteriet” (handler om forelskelse) på www.migogminkrop.dk
Snak om cases om børn, der oplever forelskelse på forskellige måder. 

Læsning af skønlitteratur der handler om børn og forelskelse.

Interview andre børn og voksne om, hvilke forventninger, de synes, der er til, hvad en dreng og en pige skal gøre, når de er forelskede/vil være kærester. 

Skriv små historier, der handler om forelskelse - og hvor personerne gør det omvendte af det, som ellers forventes af deres køn. 

Se og tal om filmklip, der handler om forelskelse og kærlighed


	Uge Sex 2012 Grundmateriale til 4.-6. klasse, Sex & Samfund 2012 (Emne 3: Forelskelse). 
Fås via www.ugesex.dk
www.migogminkrop.dk, undervisningsmateriale til 4.-6. klasser, Sex & Samfund 

Find cases, der kan bruges i undervisningen på Børns Vilkårs hjemmeside i Børnebrevkassen:

www.bornenettet.dk
Sådan føles kærlighed af Mattias Danielson og Caroline Ginner, Klematis 2006

Find filmklip og lærervejledning til mellemtrinnet om temaet Kærlighed på www.dr.dk/skole 

Kalder Katrine, film af Per Fly, 1993, www.filmstriben.dk
Hjertet i papirflyveren (Børn fortæller deres historier om kærlighed og forelskelse) af Adil Erdem med tilhørende lærervejledning af Lone Smidt, Geografforlaget 2006.  



	Krop
	Hvordan kan puberteten være forskellig fra person til person?

Hvordan føles det at være i puberteten?

Hvilke udfordringer kan man opleve i puberteten i forhold til familie og venner?


	Kende til fysiske og psykiske forandringer i forbindelse med puberteten


	Natur/teknik

Dansk 
	Brug af elementet ”Krop” på www.migogminkrop.dk
Quiz om pubertet på www.migogminkrop.dk
Brug af brætspillet ”Kroppen på spil” fra Uge Sex 2012

Snak om cases om børn, der oplever puberteten på forskellige måder

Læsning af skøn- og faglitteratur der handler om børn og pubertet 

Se film om børn i puberteten

Få besøg af sundhedsplejersken i klassen
	Uge Sex 2012 Grundmateriale til 4.-6. klasse, Sex & Samfund 2012 (Emne 2: Krop og pubertet). Fås via www.ugesex.dk
www.migogminkrop.dk, 
undervisningsmateriale til 
4.-6. klasser, Sex & Samfund

At være sig selv af Line Anne Roien, Sex & Samfund 2010 (Afsnit 7: At være i puberteten) 

Find cases, der kan bruges i undervisningen på Børns Vilkårs hjemmeside i Børnebrevkassen:

www.bornenettet.dk
Teenageguide. Sundhedsstyrelsen 2009

Kan bestilles eller downloades gratis via Sundhedsstyrelsens hjemmeside, www.sst.dk 
http://www.sst.dk/Udgivelser/2009/Teenage guide.aspx
Personlig historie: At være den første i puberteten. Sex & Samfund 2011. 
Findes på www.bedreseksualundervisning.dk 

Stor, større, voksen. Hvad sker der med min krop? Bog af Sabine Thor-Wiedemann, Klematis 2004

Nice eller nederen, Emma 11 år, snart 12 år, bog af Kirsten Ahlburg, Forlaget Turbine 2011, 
Drenge fra 4. sal, film af Antonio Mercero, www.filmstriben.dk eller www.dfi.dk 

Pin up, kortfilm af Mats-Olof Olsson, www.filmstriben.dk eller www.dfi.dk



6. klasse

	Tema
	Indhold
	Trinmål
	Fag og emner i spil
	Ideer til aktiviteter 
	Henvisninger

	Krop
	Hvilke billeder af kroppe og udseende ses i medierne?

Hvordan ligner mediernes billeder af kroppe de virkelige mennesker? 

Hvordan påvirkes børn og unge af mediernes billeder af kroppe? 

Hvordan var det med kropsidealer for 50 eller 100 år siden?

Hvordan vises kroppe i kunsten?


	Have kendskab til formål med aktuelle kampagner, reklamer og anden mediepåvirkning inden for sundhedsområdet


	Dansk

Historie


	Brug af undervisningsmaterialet Kend din kropspolitik

Faglig læsning om reklamer og medier
Finde billeder af kroppe på internettet og anvende disse i egne digitale præsentationer

Lave spørgeskemaer til andre klasser på skolen om holdning til mediers påvirkning af børn og unge

Se og tal om hvordan kroppe vises i kunst
	Uge Sex 2012 Grundmateriale til 4.-6. klasse, Sex & Samfund 2012 (Emne 2: Krop og pubertet). Fås via www.ugesex.dk
Kend din kropspolitik af Morten A. Skydsgaard og Line Stald, Steno Museet 2011

www.kropspolitik.dk
Kroppens mangfoldighed. Billedmateriale 2010. Sex & Samfund 2010, www.bedreseksualundervisning.dk. 

Kroppen i kunsten, undervisningsmateriale fra Statens Museum for Kunst til 6.-10. klasse, www.smk.dk 

	Familier
	Hvor mange forskellige familietyper findes?

Hvad er ”regnbuefamilier”?

Hvilke forskellige måder kan man få børn på? 

Hvordan udvikler barnet sig under graviditeten i moderens mave?

Hvad er ”arrangeret ægteskab”?


	Sammenligne forskellige former for bolig- og familieformer
	Dansk

Natur/teknik

Kristendom
	Se korte film (dokumentar- og/eller fiktion) om forskellige familietyper

Læsning af skønlitteratur, der handler om forskellige familietyper

Lav fotoudstilling, der viser forskellige familietyper (billeder af egne familier kombineret med fundet i bøger, reklamer, på internettet)

Faglig læsning om befrugtning og graviditet
	Find filmklip og lærervejledning til mellemtrinnet om temaet Familieliv på www.dr.dk/skole 

Frederikke, film af Heidi Maria Faisst, 2007, www.filmstriben.dk eller www.dfi.dk
Baba Habib – perker på pletten, bog af Kristina Aamand, Gyldendal 2011

Poesi for papfamilier, digte af Anna Libak, Forlaget Bianca Luna, 2010 (udvalgte digte kan bruges i klassen)

Billedserie ”homoseksuelle og lesbiske familie, homoseksuelle kunstbilleder og malerier” på Youtube. Søg på www.youtube.dk 
Læs om ”regnbuefamilier” på Landsforeningen for bøsser, lesbiske, biseksuelle og transpersoners hjemmeside, www.lgbt.dk 
www.biologifaget.dk, Clio Online, brug afsnittet om pubertet og sex, hvor der er illustrationer af befrugtning og graviditet 


	Seksuel sundhed
	Hvad er en sexsygdom? Hvordan smitter sexsygdomme? Hvordan kan man beskytte sig mod sexsygdomme?


	Fortælle om de mest udbredte kønssygdomme


	Natur/teknik
	Faglig læsning om sexsygdomme (og evt. kondom)

Gruppearbejde om fakta om sexsygdomme

Lav quiz om sexsygdomme

Kondom-instruktion

Evt. brug af undervisningsmaterialet www.sexfordig.dk

	Uge Sex 2012 Grundmateriale til 4.-6. klasse, Sex & Samfund 2012 (Emne 4: Prævention og sexsygdomme). Fås via www.ugesex.dk
Læs om præventionsformer og sexsygdomme i Sexikon på Sex & Samfunds side til 6.-10. klasser

www.sexfordig.dk
Teenageguide. Sundhedsstyrelsen 2009

Kan bestilles eller downloades gratis via Sundhedsstyrelsens hjemmeside på www.sst.dk 


7. klasse

	Tema
	Indhold
	Trinmål
	Fag og emner i spil
	Ideer til aktiviteter 
	Henvisninger

	Identitet og trivsel
	Hvad vil det sige ”at være sig selv”?

Er der måder at være på, som er mere accepterede i samfundet end andre?

Hvordan kan man blive diskrimineret i fht. køn og seksualitet? 

Hvad kan man gøre for at forebygge mobning og diskriminering i fht. køn og seksualitet –på skolen og i samfundet?

Hvilke tanker om ”det gode liv” i fht. følelser, seksualitet og sex har vi?


	Forstå og forholde sig til sociale og samfundsmæssige påvirkninger af identitet, kønsroller og seksualitet

Gøre rede for faktorer, der påvirker det fysiske og psykiske arbejdsmiljø på skolen

Beskrive og afdække muligheder og barrierer gennem konkrete handlinger i forhold til et konkret sundhedstema, fx mobning eller sikker skolevej
	Dansk

Klassens tid
	Læsning af personlige historier fra temamaterialet ”At være sig selv”, Uge Sex 2011 

Se og diskutere korte filmklip med hhv. børn og kendte, der handler om ”at være sig selv, på www.ugesex.dk
Skrive egne skønlitterære historier om ”at være sig selv” (evt. indtale på diktafon, computer) 

Se korte dokumentarfilm om retten til seksualitet på www.rettentilmig.dk
Se film om køn og seksualitet, der sætter fokus op mangfoldighed og diskrimination 

Undersøge diskrimination i fht. køn og seksualitet i Danmark (f.eks. hadforbrydelser)

Lave en avis om ”retten til at være sig selv” 

Få besøg af Gå-Ud-Gruppen fra Landsforeningen for bøsser, lesbiske, biseksuelle og transpersoner (LGBT)


	Uge Sex 2011 Temamateriale til 6.-7. klasse, Sex & Samfund 2011. Fås via www.ugesex.dk.

Personlige historier om at være sig selv. Sex & Samfund 2011. Findes på www.bedreseksualundervisning.dk
Find filmklip om ”at være sig selv” fra Sex & Samfunds Uge Sex 2011, www.bedreseksualundervisning.dk 

www.rettentilmig.dk, undervisningsmateriale om de seksuelle rettigheder fra Sex & Samfund og Red Barnet 

www.stophadforbrydelser.dk, hjemmeside fra Kbh. Politi, Kbh. og Frederiksberg kommuner samt Institut for Menneskerettigheder

Fucking Åmål, film af Lukas Moodysson, 1998,

www.mixcopenhagen.dk/skolevisninger (undervisningsmateriale)

Lucky Blue, film af Håkon Liu, www.mixcopenhagen.dk/skolevisninger (undervisningsmateriale)

Læs om og bestil besøg fra Gå Ud-Gruppen, www.lgbt.dk 

	Seksuel sundhed
	Hvad er ”sikker sex”?

Hvad er ”den seksuelle lavalder” og hvad betyder ”seksuel debut”?

Hvilke præventionsformer er de mest relevante for unge?

Hvordan beskytter to personer af samme køn sig mod sexsygdomme?

Hvilke fordele og ulemper er der ved de forskellige præventionsformer?

Hvilke sexsygdomme er mest udbredte blandt unge?

Hvordan får man bedst unge til at beskytte sig mod uønsket graviditet og sexsygdomme?


	Diskutere, hvordan negative konsekvenser af seksuallivet kan undgås


	Biologi

Dansk

Historie
	”Kondom-stafet”

Øvelser om dilemmaer ved prævention

Brug af brætspillet ”Prævention på spil” (fra Uge Sex 2012)

Quizzer om prævention og sexsygdomme fra www.sexfordig.dk.

Lad evt. eleverne lave egne quizzer til hinanden.

Tal om ”flertalsmisforståelser” i forhold til seksuelle erfaringer

Gruppearbejde om hvordan man får unge til at bruge kondom. Grupperne kan f.eks. lave deres egen kampagne, plakat, Facebook-side mv. 

Besøg et “kondomeri”

Læs og se film om P-pillens historie i Danmark samt kvindebevægelsen
	Uge Sex 2012 Grundmateriale til 7.-9. klasse, Sex & Samfund 2012 (Emne 3: Prævention, sexsygdomme og uønsket graviditet). Fås via www.ugesex.dk
www.sexfordig.dk, undervisningsmateriale til 7.-9. klasser, Sex & Samfund

Læs om præventionsformer og sexsygdomme på hjemmesiderne www.sexfordig.dk, www.sexlinien.dk og
www.sexsygdomme.dk
Bestil gratis pjecer (”Klar Besked”) om præventionsformer i webshoppen www.sexogsamfund.dk
Find video om kondom-påsætning på www.ugesex.dk
Læs om social pejling, sociale overdrivelser og flertalsmisforståelser hos Center for digital pædagogik, www.cfdp.dk
www.danmarkshistorien.dk, Aarhus Universitets hjemmeside med leksikon og historiske kilder. Find opslag om ”P-pillens historie” og relaterede artikler.



	Seksualitet, sex og lyst
	Hvad er lyst?

Hvad er onani?

Hvad er orgasme?

Hvad er hetero-, homo-, bi- og transseksualitet?

Hvad er ”den seksuelle lavalder?

Hvor gamle er unge typisk, når de har deres seksuelle debut i Danmark? 

Hvordan ved man om man har lyst til at have sex?

Hvilken rolle spiller følelser i kærlighed i fht. det at have sex?

Hvordan kan man sige til og fra i fht. sex?


	Beskrive fysiske og psykiske faktorer og diskutere deres samspil og indvirkning på sundhed og seksualitet

Diskutere, hvordan negative konsekvenser af seksuallivet kan undgås


	Biologi

Dansk


	Find forklaringer på forskellige begreber i Sexikon på Sexfordig.dk 

Snak om cases om unge, der har spørgsmål om lyst, onani, orgasme, seksualitet mv

Gruppearbejde om ”Udfordringen” på www.sexfordig.dk
Quiz om unge og seksualitet på www.sexfordig.dk
Øvelser om dilemmaer om seksualitet og sex

Skriv artikler eller fiktive tekster om unge og seksualitet

Tal om, hvordan normer omkring seksualitet er påvirket af samfund, kultur og historie

Se korte dokumentarfilm om retten til kroppen og privatliv på www.rettentilmig.dk
Spil dilemmaspillet på www.rettentilmig.dk
Læs skønlitteratur om ungdomsliv og seksualitet

Se film for unge om sex og seksualitet


	Uge Sex 2012 Grundmateriale til 7.-9. klasse, Sex & Samfund 2012 (Emne 1: Unge og seksualitet + Emne 3: Følelser og sex). Fås via www.ugesex.dk
www.sexfordig.dk, undervisningsmateriale til 7.-9. klasser, Sex & Samfund

Find cases, der kan bruges i undervisningen på Sexlinen, Sex & Samfunds rådgivning for unge: www.sexlinien.dk 
www.rettentilmig.dk, undervisningsmateriale om de seksuelle rettigheder fra Sex & Samfund og Red Barnet

Et trygt rum for alle og Seksualitet, køn og normer, www.mixcopenhagen.dk/skolevisninger (undervisningsmateriale)

Fucking Åmål, film af Lukas Moodysson, 1998,

www.mixcopenhagen.dk/skolevisninger (undervisningsmateriale)

Lucky Blue, film af Håkon Liu, www.mixcopenhagen.dk/skolevisninger (undervisningsmateriale)

Det går nok over, dokumentarfilm af Ceciila Neant-Falk , 2003, www.filmstriben.dk



8. klasse

	Tema
	Indhold
	Trinmål
	Fag og emner i spil
	Ideer til aktiviteter 
	Henvisninger

	Følelser
	Hvordan føles det at være forelsket? 

Hvad er kærlighed?

Hvad betydning har kærester og venner i unges liv?

Hvilke udfordringer kan man have som ung i fht. forelskelse og kærester?

Hvordan kan man være forelsket på forskellige måder? 

Er der særlige forventninger til, hvordan drenge og piger skal være, når de er forelskede – eller når de er kærester?

Hvilke forskellige måder kan man være en god kæreste på?

Hvordan kan man slå op med en kæreste? 


	Gøre rede for, hvordan følelser og kærlighed har betydning for sundhed, seksualitet og familieliv

Forstå og forholde sig til sociale og samfundsmæssige påvirkninger af identitet, kønsroller og seksualitet


	Dansk
	Snak om cases om unge, der har spørgsmål om forelskelse og kærester 

Gruppearbejde om ”Udfordringen” på www.sexfordig.dk
Øvelser om dilemmaer om forelskelse og kærester 

Læse og analysere skønlitterære tekster og/eller musik om følelser og kærlighed 

Skriv egne skønlitterære tekster eller artikler om temaet 

Se ungdomsfilm der handler om følelser og kærester 

Lav interviews med andre unge eller voksne om forelskelse, kærester, kærlighed mv.  

Tal om følelser og sex

Få besøg af sundhedsplejersken
	Uge Sex 2012 Grundmateriale til 7.-9. klasse, Sex & Samfund 2012 (Emne 3: Følelser og sex). Fås via www.ugesex.dk
www.sexfordig.dk, undervisningsmateriale til 7.-9. klasser, Sex & Samfund

Find cases, der kan bruges i undervisningen på Sexlinen, Sex & Samfunds rådgivning for unge:  www.sexlinien.dk 
En, to, tre, nu, ungdomsroman af Jesper Wung Sung, Dansklærerforeningen 2005

Hjertevirus - en antologi for unge om kærlighed, der går på tværs af køn, alder, etnicitet, tilhørsforhold, social baggrund og den sunde fornuft. Den Gode Historie – På Tværs, 2002 

Jeg elsker dig, Thomas, roman af Lis Halby, Høst, 1988

Du og jeg, Marie Curie, roman af Annika Ruth Persson, Carlsen, 2004

Drengen med stjernekaster, roman af Thomas Lagermand Lundme

Den første gang, kortfilm af Lucia Sanchez, 2000, DR Korfilm, www.dr.dk/kortfilm
Åh shit, kortfilm af Sylvia Calle, 1998, DR kortfilm, www.dr.dk/kortfilm


	Seksuel sundhed
	Hvad er ”seksuel sundhed”?

Hvad er de” seksuelle rettigheder”?

Hvilke problemer er der med seksuel sundhed og seksuelle rettigheder i Danmark?

Hvilke problemer er der med seksuel sundhed og seksuelle rettigheder i andre lande, f.eks. i EU og i udviklingslande i Afrika og Asien?


	Diskutere sundhed, seksualitet og familieliv i historiske, globale og internationale perspektiver

Analysere og vurdere interesser bag kampagner, reklamer og anden mediepåvirkning inden for sundhedsområdet


	Geografi

Samfundsfag

Engelsk
	Tal om ”de seksuelle rettigheder” og hvad de betyder konkret i danske unges liv

Undersøg omfanget af problemerne med seksuel sundhed i Danmark og i egen kommune (f.eks. unges seksuelle adfærd, udbredelse af sexsygdomme, seksuelle overgreb, kærestevold, grooming på internettet, hadforbrydelser, prostitution og trafficking mv.)

Lad eleverne selv finde hjemmesider relateret til seksuel sundhed 

Diskuter handlemuligheder i fht. seksuel sundhed (for samfundet og for den enkelte)  

Lav en kampagne, der sætter fokus på et problem relateret til seksuel sundhed

Undersøg private, statslige og FN- organisationers arbejde med seksuel sundhed nationalt og internationalt (evt. på engelsksprogede hjemmesider)

Interview folk der arbejder med seksuel sundhed nationalt og internationalt

Lav projektarbejde om seksuel sundhed og rettigheder i Danmark og udviklingslande. F.eks. fokus på seksuelle rettigheder, sexsygdomme (inkl. HIV), teenagegraviditeter, aborter, mødredødelighed, ret til oplysning og undervisning, tilgængelighed til prævention, omskæring mv.

Marker mærkedage som Verdens Præventionsdagen d. 26. september, Anti-trafficking Day d. 18. oktober og World Aids Day den 1. december


	www.rettentilmig.dk, undervisningsmateriale om de seksuelle rettigheder fra Sex & Samfund og Red Barnet 

Engelsksproget deklaration om Sexual Rights, 

www.ippf.org
Læs om seksuel sundhed i Danmark på Sundhedsstyrelsens hjemmeside, www.sst.dk
Ung 2006 – unges viden, holdninger og adfærd, Sundhedsstyrelsen 2007, www.sst.dk (rapport)
www.kunmedkondom.dk hjemmesiden fra Sundhedsstyrelsen sexsygdomme og kondom

www.sikkerchat.dk, hjemmeside fra Red Barnet og Det Kriminalpræventive Råd. Find særligt indhold til 7.-9. klasse

www.borneinfo.dk, på Børnerådet hjemmeside til børn og unge kan man læse om sex og seksuelle overgreb

www.traeneren.dk, undervisningsmateriale om seksuelle overgreb på børn og unge, lavet til kortfilmen Træneren 

Træneren, kortfilm af Lars Mikkelsen, 2009, www.filmstriben.dk og www.traeneren.dk
www.stophadforbrydelser.dk, hjemmeside fra Kbh. Politik, Kbh. og Frederiksberg kommuner samt Institut for Menneskerettigheder

www.ditforhold.dk , hjemmeside om kærestevold fra Det Kriminalpræventive Råd, Foreningen for børn og unge i voldsramte familier og Landsorganisationen for kvindekrisecentre

www.prostitution.e-museum.dk
Bymuseet, Stadsarkivet og Skoletjenestens hjemmeside om prostitution og trafficking før og nu 

Find omtale og link til undervisningsmaterialer om udviklingslande:

www.emu.dk/3verden

Find viden om Sex & Samfunds nationale og internationale arbejde med seksuel sundhed på www.sexogsamfund.dk
Find viden om hiv/aids og seksuel sundhed på:

www.aidsnet.dk


	Seksualitet, sex og lyst
	Hvad er pornografi? Hvilken historie knytter sig til pornoens frigivelse i Danmark? 

Hvilke fordele og ulemper er der ved porno?

Hvordan bruger unge porno?

Hvilke elementer fra pornoen kan genkendes i reklamer, musikvideoer mv.?
	Analysere og vurdere interesser bag kampagner, reklamer og anden mediepåvirkning inden for sundhedsområdet


	Dansk

Samfundsfag

Historie
	Diskutere hvad porno er og hvilke forskellige former for porno, man har hørt om

Læs og se film om pornoens frigivelse i Danmark 

Find eksempler på erotiske fotos/billeder fra gamle dage og tal om, hvordan normer om, hvad der er erotisk/pornografisk ændrer sig med tiden

Snak om unges brug af porno ud fra viden fra undersøgelser

Lave en spørgeskema-undersøgelse på forskellige klassetrin på skolen om, hvor eleverne har set porno og hvad de synes om det

Finde og analysere avisartikler om pornografi og unges/voksnes brug af dette

Undersøge argumenter for og imod porno, f.eks. gennem debatter/rollespil 

Finde og analysere eksempler på reklamer og musikvideoer med elementer af sex og porno

 
	Find filmklip og lærervejledning til udskolingen om temaet 1960erne: sex og moral på www.dr.dk/skole 

www.danmarkshistorien.dk, Aarhus Universitets hjemmeside med leksikon og historiske kilder. Find opslag om ”pornografi” 

Find inspiration i undersøgelsen Unge, Køn og pornografi i Norden, Nordisk Ministerråd 2006, www.nikk.no 

Find eksempler på musikvideoer på YouTube 

www.youtube.com



9. klasse

	Tema
	Indhold
	Trinmål
	Fag og emner i spil
	Ideer til aktiviteter 
	Henvisninger

	Køn
	Hvad er seksualitet?

Hvad er køn?

Hvilke normer omkring køn og seksualitet kender vi?

Hvilke ligheder og forskelle er der på unges og voksnes normer om køn og seksualitet?

Hvordan har normer om køn og seksualitet ændret sig i et historisk perspektiv?

Hvilke eksempler på brud i forhold til normer seksualitet er udbredte i det danske samfund?

Hvordan påvirker normer om køn og seksualitet unges liv?

Kan man selv påvirke, skabe eller ændre normerne – hvordan?


	Forstå og forholde sig til sociale og samfundsmæssige påvirkninger af identitet, kønsroller og seksualitet


	Samfundsfag

Historie

Dansk


	Undersøgelse af begreberne ”seksualitet”, ”køn” og ”normer” vha. opslagsværker, internettet, artikler, interviews mv. 

Tal om, hvordan normer omkring seksualitet er påvirket af samfund, kultur og historie

Analyse af undersøgelse om unge og sex (f.eks. Ung 2006).

Undersøgelse af hvilke typer af spørgsmål, som unge stiller på rådgivningssites på internettet. 

Læsning af tekster fra temaerne ”At være sig selv” (Uge Sex 2011) og ”Køn betyder noget” (Uge Sex 2012). 

Se og diskuter korte filmklip med hhv. unge og kendte, der handler om køn, på www.sexfordig.dk
Analyse normer om køn og seksualitet ud fra nutidige og ældre film, TV-programmer eller TV-serier (f.eks. reality-shows, Forbrydelsen, Matador mv.). Lad evt. eleverne selv finde eksempler.

Diskussion i klassen om normer om køn og seksualitet samt om mulige generationsforskelle. 


	Uge Sex 2012 Grundmateriale til 7.-9. klasse, Sex & Samfund 2012 (Emne 1: Unge og seksualitet). Fås via www.ugesex.dk
Uge Sex 2012 Temamateriale til 7.-9. klasse, Sex & Samfund 2011. Fås via www.ugesex.dk.

Uge Sex 2011 Temamateriale til 8.-10. klasse, Sex & Samfund 2011. Fås via www.ugesex.dk.

Ung 2006 – unges viden, holdninger og adfærd. Sundhedsstyrelsen 2007, www.sst.dk
Rådgivningssites:

www.sexlinien.dk
www.nymoedom.dk
www.etniskung.dk
Et trygt rum for alle og Seksualitet, køn og normer Undervisningsmateriale fra filmfestivalen Mix Copenhagen, www.cglff.dk/skolevisninger 

Find gamle klip fra TV-programmer på www.dr.dk/skole
Goddag mit navn er lesbisk, film af Iben Haarh Andersen og Minna Groos, 2009, www.filmstriben.dk og www.dfi.dk
 

	Sex og seksuel sundhed
	Hvad er abort? 

Hvilke rettigheder har vi i Danmark i fht. abort (som kvinde/pige og mand/dreng)? 

Hvor udbredt er abort blandt voksne og unge i Danmark?

Hvilken historie knytter sig til den fri abort i Danmark?

Hvordan er det med abort i andre lande?

Hvilke dilemmaer knytter der sig til valget mellem en abort og at få et barn?


	Diskutere, hvordan negative konsekvenser af seksuallivet kan undgås

Forstå og forholde sig til sociale og samfundsmæssige påvirkninger af identitet, kønsroller og seksualitet


	Samfundsfag

Historie

Dansk


	Læs artiklen ”Abort under ansvar” og tal om sammenhængen mellem den samfundsmæssige udvikling og holdninger til abort (Uge Sex 2012)

Undersøgelse af fakta om abort og rettigheder i Danmark i faglitteratur og på internettet

Læsning af historiske og samtidige kilder om abort 

Undersøge lovgivning om abort i andre lande, fx i EU eller udviklingslande.

Snak om cases om unge, der har 

spørgsmål om uønsket graviditet og abort  

Find og analyser personlige fortællinger om abort, f.eks. i chatfora eller anonyme rådgivninger på internettet

Øvelser om dilemmaer om abort

Se film om teenagegraviditeter, abort og adoption


	Uge Sex 2012 Grundmateriale til 7.-9. klasse, Sex & Samfund 2012 (Emne 4: Prævention, sexsygdomme og uønsket graviditet). Fås via www.ugesex.dk
Sex & Samfunds side om abort og lovgivning:

www.abortnet.dk
Sundhedsstyrelsen (tal og undersøgelser om abort):

www.sst.dk
www.danmarkshistorien.dk, Aarhus Universitets hjemmeside med leksikon og historiske kilder. Find opslag om ”fri abort” og relaterede artikler

Find cases, der kan bruges i undervisningen på Sexlinen, Sex & Samfunds rådgivning for unge: www.sexlinien.dk 
Mødrehjælpen:

www.moedrehjaelpen.dk
Find filmklip og lærervejledning til udskolingen om temaet 1960erne: sex og moral på www.dr.dk/skole 

Juno, film af Jason Reitman, 2007 

4 måneder, 3 uger og 2 dage, film af Cristian Mungius, 2007 




6. Til inspiration 
Hvis du som underviser vil læse mere om seksualundervisningens rammer eller emnets pædagogik og didaktik, kan det anbefales at du orienterer dig i de følgende henvisninger:

www.bedreseksualundervisning.dk
www.ugesex.dk
www.uvm.dk 

Fælles Mål for sundheds- og seksualundervisning og familiekundskab, Undervisnings-ministeriet 2009. Beskrivelse af de lovpligtige rammer for seksualundervisningen i skolen. Vejledningen rummer mange gode overvejelser om faget. Fælles på kan hentes på Ministeriets for Børn og Undervisnings hjemmeside
Bedre seksualundervisning af Mette Gundersen, Sex & Samfund 2010 (2. udgave). Det er en bog til undervisere om seksualundervisningens metoder. Den beskriver en række konkrete øvelser, der er baseret på Sex & Samfunds mangeårige erfaringer med seksualundervisning i udskolingen.

Seksualundervisning – inspiration og metoder af Suzanne Bjerregaard (red.), Center for Sex og Sundhed, 2009 (2. udgave)

Bog til undervisere om seksualundervisningens viden og metoder. 

Tema om seksualundervisning. Tidsskriftet Unge Pædagoger, nr. 6/2010

En række artikler om skolens seksualundervisning og de udfordringer, der knytter sig til denne. 

Børn og seksualitet af Anna Louise Stevnhøj. Børns Vilkår 2011 (3. udgave)

Om børns seksuelle udvikling og adfærd, om seksuelle overgreb og om pædagogisk praksis. 

Vokseværker. Et signalement af unge danskeres seksuelle liv af Christian Graugaard. Psyke & Logos 2010, 31, s. 232-256. Artikel, der samler den eksisterende viden om unges seksuelle adfærd. Artiklen kan hentes på www.bedreseksualundervisning.dk 

7. Kontaktpersoner
Man kan henvende sig til følgende med spørgsmål om læseplan og seksualundervisning:

· Kompetencepersonerne på skolerne

· Sundhedsplejerskerne.

· CFU – personalet på skolens læringscenter
· AKT-lærere

· SSP.

8. Sundhedsplejens tilbud

Alle kommunens 5. og 8. klasser får tilbud om supplerende seksualundervisning af sundhedsplejens kompetencepersoner. Undervisningen planlægges i samarbejde med klassens lærere. I specialklasser deltager læreren i undervisningen. Ellers er den ”lærerfri”, men med opfølgning bagefter. Alle skoler får tilmeldingsblanket til tilbuddet ved skoleårets start.

	Sundhedsplejens tilbud til alle 5.klasser
	Sundhedsplejens tilbud til alle 8.klasser

	1 sundhedsplejerske i 2 lektioner 
	2 sundhedsplejersker i 3 lektioner


	Emne: pubertet

Indhold: drenge og piger – forskelle og ligheder. Fysiske, psykiske og sociale forandringer


	Emne: seksualitet

Indhold: kærlighed, seksualitet, seksuel debut, prævention, graviditet, abort og sexsygdomme


� Da 0. klasse ikke har fag-opdelt undervisning, fremhæves der ikke fag i læseplanen for denne årgang. I stedet nævnes de ”obligatoriske indholdstemaer”, der er relevante i forhold til seksualundervisningen (jf. Fælles Mål 2009 – Børnehaveklassen, Undervisningsministeriet 2009). 

